
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

            16 octombrie 2002                  

amenajarea teritoriului Si echilibru 


Nr.26/861
ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.111/2002 privind unele măsuri pentru dezafectarea macaralelor turn abandonate pe şantierele de construcţii, trimis Comisiei noastre, pentru dezbatere şi avizare în fond, cu adresa nr.466 din 23 septembrie 2002. 






PRESEDINTE,






IOAN OLTEAN

	  Parlamentul României   

 Camera Deputaţilor


Comisia pentru administraţie publică,
amenajarea teritoriului şi echilibru ecologic






Nr.861/16.10.2002
RAPORT  

asupra  proiectului de Lege pentru aprobarea Ordonanţei de urgenţă a Guvernului nr.111/2002 privind unele măsuri pentru dezafectarea macaralelor turn abandonate pe şantierele de construcţii 



1. Cu adresa nr.466 din 23 septembrie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de lege pentru aprobarea Ordonanţei de urgenţă a Guvernului nr.111/2002 privind unele măsuri pentru dezafectarea macaralelor turn abandonate pe şantierele de construcţii.



La întocmirea raportului s-a avut în vedere:

· avizul Comisiei pentru buget, finanţe şi bănci nr.479din 26.09.2002.

· avizul Comisiei juridice, de disciplină şi imunităţi nr.466 din 24.09.2002;

· avizul Consiliului Legislativ nr.1162 din 09.09.2002.



Proiectul de lege a fost dezbătut şi avizat în fond, în procedură de urgenţă, în şedinţa din 15 octombrie 2002.



Obiectul proiectului de lege sus-menţionat îl constituie soluţionarea şi stabilirea regulilor procedurale necesare dezafectării macaralelor turn abandonate, folosite în construcţia de locuinţe înainte de 1 ianuarie 1990. Macaralele turn abandonate au suferit un proces de degradare tehnică a structurii, la care s-a adăugat descompletarea acestora prin sustragerea unor componente, astfel că, din punct de vedere tehnic, ele au devenit inutilizabile. Aceste macarale, uzate fizic şi moral, reprezintă un pericol pentru populaţie, pentru construcţiile din jur, fiind un impediment în executarea lucrărilor de către posibili investitori în zonele în care sunt amplasate, fiind necesară dezafectarea lor.



2. Proiectul de lege face parte din  categoria legilor ordinare.



3. La dezbaterea proiectului a participat ca invitat, în conformitate cu prevederile art.51 din Regulamentul Camerei Deputaţilor, domnul Andronescu Radu – director în Ministerul Lucrărilor Publice, Transporturilor şi Locuinţei. 



4. La lucrările Comisiei au fost prezenţi 25 deputaţi, din totalul de 26 membri ai Comisiei.



Raportul Comisiei a fost adoptat cu 16 voturi pentru şi 1 vot împotrivă.



In urma dezbaterii, Comisia propune admiterea cu modificări a proiectului de lege.

I. AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	1.
	
Text Lege


Articol unic – Se aprobă Ordonanţa de urgenţă a Guvernului nr.111/2002 privind unele măsuri pentru dezafectarea macaralelor turn abandonate pe şantierele de construcţii.


	
Text Lege


La articolul unic, partea introductivă se modifică şi va avea următorul cuprins:


Articol unic – Se aprobă Ordonanţa de urgenţă a Guvernului nr.111/2002 privind unele măsuri pentru dezafectarea macaralelor turn abandonate pe şantierele de construcţii, publicată în Monitorul Oficial al României, Partea I, nr.693 din 20 septembrie 2002, cu următoarele modificări:

	Respectarea normelor de tehnică legislativă. Comisia a adoptat Ordonanţa cu  modificări. 

	2.
	
Art.1 – (1)  Primarii comunelor, oraşelor, municipiilor şi sectoarelor municipiului Bucureşti vor identifica, în termen de cel mult 60 de zile de la intrarea în vigoare a prezentei ordonanţe de urgenţă, macaralele turn abandonate pe teritoriul unităţilor administrativ-teritoriale şi vor soma proprietarii să ia măsurile necesare în vederea dezafectării acestora, în termen de cel mult 90 de zile de la primirea somaţiei.

Text Ordonanţa de urgenţă.


	
La articolul 1, alineatul 1 va avea următorul cuprins:


Art.1 – (1)  Primarii comunelor, oraşelor, municipiilor şi sectoarelor municipiului Bucureşti vor identifica şi soma, în termen de cel mult 60 de zile de la intrarea în vigoare a prezentei ordonanţe de urgenţă, macaralele turn abandonate pe teritoriul unităţilor administrativ-teritoriale, urmând ca proprietarii să ia măsurile necesare în vederea dezafectării acestora, în termen de cel mult 90 de zile de la primirea somaţiei.

Autori: Zgonea Valeriu şi Ciupercă Silvian – Grupul parlamentar al PSD.


	Reformulare pentru redarea exactă a voinţei legiuitorului.




II. AMENDAMENTE RESPINSE



In cursul dezbaterii, Comisia a respins următoarele amendamente:

	Nr.

crt
	Text iniţial


	Amendamentul propus şi

autorul amendamentului
	Motivarea 



	1.
	
Art.1 – (1)  Primarii comunelor, oraşelor, municipiilor şi sectoarelor municipiului Bucureşti vor identifica, în termen de cel mult 60 de zile de la intrarea în vigoare a prezentei ordonanţe de urgenţă, macaralele turn abandonate pe teritoriul unităţilor administrativ-teritoriale şi vor soma proprietarii să ia măsurile necesare în vederea dezafectării acestora, în termen de cel mult 90 de zile de la primirea somaţiei.

Text Ordonanţa de urgenţă.
	
La articolul 1, alineatul 1 va avea următorul cuprins:


Art.1 – (1)  Primarii comunelor, oraşelor, municipiilor şi sectoarelor municipiului Bucureşti vor identifica, în termen de cel mult 30 de zile de la intrarea în vigoare a prezentei ordonanţe de urgenţă, macaralele turn abandonate pe teritoriul unităţilor administrativ-teritoriale şi vor soma proprietarii să ia măsurile necesare în vederea dezafectării acestora, în termen de cel mult 60 de zile de la primirea somaţiei.

Autor: Pleşa Eugen – Grupul parlamentar PRM.


	Pentru susţinere:.primăriile deţin inventarul acestor macarale, fiind uşor de identificat proprietarii.

Pentru respingere: sunt foarte multe societăţi comerciale cu astfel de macarale care trebuiesc identificate, fiind nevoie de timp.



	2.
	
	
La articolul 3 se introduc două noi alineate, alineatele 2 şi 3, cu următorul cuprins:


(2) Dacă acestea (cheltuieli de dezafectare) depăşesc contravaloare materialelor recuperate, costurile suplimentare se suportă de autoritatea tutelară a întreprinderii deţinătoare existentă la 1.I.1990.


(3) Prin „proprietari” în sensul prezentei legi se înţeleg societăţile nou create, care au preluat patrimoniul întreprinderilor deţinătoare a utilajelor la 01.I.2002.

Autor: Pleşa Eugen – Grupul parlamentar PRM.


	Pentru susţinere: potrivit Legii nr.15/1990 fosta întreprindere de stat s-a transformat în societate comercială, preluând în patrimoniu astfel de macarale.

Pentru respingere: la art.1 (1) se specifică faptul că este vorba de actualul proprietar, acesta fiind şi mai uşor de identificat.

	3.
	

	
După articolul 4 se introduce un articol nou, articolul 5, cu următorul cuprins:


Art.5 – Primarii (consiliile locale) vor desemna persoanele din cadrul primăriilor, responsabile de verificarea şi respectarea încadrărilor în normative, atât a cheltuielilor de depozitare cât şi a valorii materiale recuperate.
	Pentru susţinere: stabilirea persoanelor din cadrul primăriilor care să urmărească respectarea normativelor şi a cheltuielilor de dezafectare şi valorificare a materialelor recuperate.

Pentru respingere: astfel de normative nu mai există şi nici evaluări nu se pot face. Se vor aplica regulile cererii şi ofertei.






Comisia a propus aprobarea proiectului de lege cu 16 voturi pentru şi 1 vot împotrivă.

PREŞEDINTE,








    




    SECRETAR,

IOAN OLTEAN












Kovacs CSABA TIBERIU

Expert parlamentar:

Stelian Androne


